“หน่วยหนุมาน” คุมตัว “บรรยิน” ฝากขังศาลอาญาฯ ผลัดแรก ปมอุ้มฆ่าพี่ชายผู้พิพากษา!
“หน่วยหนุมาน” คุมตัว “บรรยิน” ฝากขังศาลอาญาฯ ผลัดแรก ปมอุ้มฆ่าพี่ชายผู้พิพากษาคดีโอนหุ้นเสี่ยชูวงษ์!
“หน่วยหนุมาน” คุมตัว “บรรยิน” ฝากขังศาลอาญาฯ ผลัดแรก ปมอุ้มฆ่าพี่ชายผู้พิพากษาคดีโอนหุ้นเสี่ยชูวงษ์!
25 ก.พ. 2563

ผู้สื่อข่าวรายงานว่า วันนี้ (25 ก.พ.63) ชุดปฏิบัติการพิเศษหนุมาน กองปราบควบคุมตัว พ.ต.ท.บรรยิน ตั้งภากรณ์ อดีตรัฐมนตรีช่วยว่าการกระทรวงพาณิชย์ และอดีต ส.ส.นครสวรรค์ หนึ่งในผู้ต้องหาคดีอุ้มฆ่า นายวีรชัย ศกุนตะประเสริฐ พี่ชายของ น.ส.พนิดา ศกุนตะประเสริฐ ผู้พิพากษาอาวุโสศาลอาญากรุงเทพใต้ ที่รับผิดชอบคดีโอนหุ้นมูลค่ากว่า 300 ล้านของนายชูวงษ์ แซ่ตั๊ง ออกจากกองบังคับการปราบปราม เพื่อไปขออำนาจศาลอาญาคดีทุจริตและประพฤติมิชอบกลาง ถ.นครชัยศรี ฝากขังผัดแรกเป็นเวลา 12 วัน
โดยระหว่างถูกควบคุมตัว ผู้สื่อข่าวพยายามสอบถาม พ.ต.ท.บรรยิน ว่าต้องการชี้แจงเกี่ยวกับเหตุการณ์ที่เกิดขึ้นหรือไม่ ซึ่ง พ.ต.ท.บรรยิน เพียงแต่ยิ้ม โดยไม่ได้ตอบคำถามใดๆ ก่อนขึ้นรถเดินทางออกไปทันที
ส่วนผู้ต้องหาที่เหลืออีก 5 ราย ได้แก่ นายประชาวิทย์ ศรีทองสุข , นายชาติชาย เมณฑ์กุล , นายณรงค์ศักดิ์ ป้อมจันทร์ ,  นายธงชัย วจีสัจจะ และ นายมานัส ทับนิล เจ้าหน้าที่ได้ควบคุมตัวไปฝากขังแล้วก่อนหน้านี้